**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS REZERVO NAUDOJIMO TAISYKLIŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama patvirtinti Klaipėdos miesto savivaldybės administracijos direktoriaus rezervo naudojimo taisykles. Sprendimo projekto tikslas – nustatyti, kad rezervo lėšos naudojamos tik ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti.

**2. Projekto rengimo priežastys ir kuo remiantis parengtas sprendimo projektas.**

2012 m. birželio 14 d. Lietuvos Respublikos biudžeto sandaros įstatymo 25 straipsnio pakeitimo įstatymu Nr. XI-2069 (Žin., 2012, Nr. 76-3923) pakeista Lietuvos Respublikos biudžeto sandaros įstatymo 25 straipsnio 2 dalis, nustatant, kad savivaldybės administracijos direktoriaus rezervo lėšos naudojamos tik ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti savivaldybių tarybų nustatyta tvarka.

Iki šio pakeitimo rezervo lėšos buvo naudojamos toms reikmėms, kurių nebuvo galima numatyti sudarant ir tvirtinant savivaldybės biudžetą.

**3. Kokių rezultatų laukiama.**

Priėmus šį Tarybos sprendimo projektą, bus užtikrintas racionalus ir efektyvus savivaldybės biudžeto lėšų panaudojimas.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybė gali sudaryti savivaldybės administracijos direktoriaus rezervą, kuris turi būti ne didesnis kaip 1 procentas patvirtintų savivaldybės biudžeto asignavimų sumos. Konkretų savivaldybės administracijos direktoriaus rezervo dydį kasmet nustato savivaldybės taryba, tvirtindama atitinkamų metų savivaldybės biudžetą.

**6. Lėšų poreikis sprendimo įgyvendinimui.**

2013 metams planuojama 200 tūkst. litų.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – nustatoma lėšų skyrimo tvarka ekstremalių situacijų ir (arba) ekstremalių įvykių likvidavimui, jų padarinių šalinimui ir padarytų nuostolių apmokėjimui (iš dalies).

Teikiame svarstyti šį sprendimo projektą.

Apskaitos skyriaus vedėja Lina Čeponienė